વસંતપંચમીનો દિન ભારે મહત્વનો છે. આજના દિવસે ભગવાન શ્રી સ્વામિનારાયણે શિક્ષાપત્રી લખી હતી. સંપ્રદાયના બે મહાન સંત બ્રહ્માનંદ સ્વામી તથા નિષ્કુળાનંદ સ્વામીનો જન્મ પણ આજે થયો હતો. શાસ્ત્રીજી મહારાજ શ્રી ધર્મજીવનદાસજી સ્વામીએ વર્ષો પહેલા ગુરુકુલની સ્થાપના પણ આજે જ કરી હતી. આમ વસંતપંચમીનો દિવસ શ્રી સ્વામિનારાયણ ગુરુકુલ વિશ્વવિદ્યા પ્રતિષ્ઠાનમ્‌ SGVP ના પ્રાર્થના ભવનમાં વિરાજમાન ભગવાન શ્રીરામ-શ્યામ અને ઘનશ્યામ મહારાજના પાટોત્સવ સાથે ધામધૂમથી ઉજવાય છે.